ME TO IHHIMPEJ CATÊJÊ
Ỹhỹ, pê Jojuw tyc jakàn pê Ixaher catêjê cama amji pê Pahpãm pê Pahhiti to me hapac kêt to me mõ. Cwỳrjapê ri ihtỳj Pahpãm te me ipu na mehkrĩ atajê te me kam ihtẽm na me hamãr, mãr quê me hapu, ne ame to kêanre ne. Cwỳrjapê ri Pahpãm te me ahna me to ihhimpej catêjê kwỳ pyxwỳr, mãr quê me to ihhimpej. Na ri ihkàhhôc ita japrỳ te Me To Ihhimpej Catêjê Jõ Kàhhôc (Me To Ihhimpej Catêjê).
6
Pahpãm na mehkwỳ to ihhimpej catê pê Gitõ
Me To Ihhimpej Catêjê 6.1-4
Hõ, pê me hajỹr to mõar kam, ajmãr me pjê ata cunea pytà. Jirô pê mã pê cama Pahpãm to me hapac kêt to me mõ. Pê Pahpãm hacpỹa mã amji wỳr me to ipipkjêr prãmte, ihtỳj me curê xwỳn jũhkra mã ajco me hacjê, ne me hỹrmã Mitij catêjê kujahêc to caku to xet. Pê Ixaher catêjê me hũpate ma ramã krĩ pê me cuto, ne kẽn kre kam ajco amehkrĩ. Ne ajco Ixaher catêjê me hõ pur kam ahkre, pê ajco me hapôj ne ma me cupê ampo to hàhkĩj partu, ne ma me to cuto, me hõ parxare mea mã.
Cwỳrjapê ri Ixaher catêjê te hacpỹa mã Pahpãm wỳr me amji jaxàr, ne amji tehcajpar xà na me ahna hàhwỳr. Mã amcro nõ na Pahpãm te harkwa to imprar catê nõ na amji ton, ne ma Ixaher catêjê nõ intuw japrỳ te Gitõ ita wỳr cator, ne cumã:
— Hàpà! Côjkwa kam Pahhiti pê Apãm Cati quê ha amã acaxwỳn kam acarôt gõ. Pahhiti quê ha ato ihhimpej, mãr ca Mitij catêjê jũhkra pê Ixaher catêjê pytà — hajỹr.