26
Pê Mojxe me cute Pahpãm mã ampo jõr xà to ihhimpej
Cute Me To Ihhimpej Xà 26.1-11
Pê ajco Mojxe Ixaher catêjê japackre to hane he:
— Ca ha ma Pahpãm te me amã pjê to hũjahkre ata wỳr me acato, ne curi mehkrĩ catêjê tohjê, ne me hipej ne hõ pjê kam me akrĩ jirô pê, ca ha me gõ pur ata kam mam ate me gõ to me cuprõn atajê, Pahpãm mã me agõ.
— Ca ha kàhà kam me to hipu, ne ma Pahpãm to me amji japackre xà jũrkwa wỳr me to apa. Ne Pahpãm mã mehcajrẽn catê mã me agõ, ne cumã me amji jarẽn to hane he: “Ite Pahpãm mã ampo jõr xà ita mã he. Cute pjê to imã hũjahkre ata mã ito hàr na, harẽn xà mã he” hane.
— Quê ha Pahpãm mã mehcajrẽn catê kàhà na me gõ atajê incwa, ne Pahpãm mã cute me hõ to caxàr xà cuna mã me hũxwỳ. Ca ha me acunea Pahpãm mã me acakôc to me hane he. “Pê me iquêtjê mencrêre, ne Ejit jõ pjê mã me axà. Ne ita caxuw ite me amji ràn ne me ijàhtôa to me ijàhtô. Ne ite ame amji pupun xà kêanre to me amji pupun, ca ate me ikam gapac, ne apa tỳjti ita to ate me ito acator, pjê impejti ita mã. Jahpan xà na wa amã mam pjê impejti ita jõ intuw ita to mõ” hane.
— Jirô pê ca ha me cumã cre, ne ma me gũrkwa wỳr me amji jacjê, ne ame gàpàn xà impejti atajê to ame apà, ne ame akwỳ cunea kam me gakryti ne — hane.