4
Pê Erixêw cahãj pijapit mã hõ ampo to impê xà to ajcamẽ
2 Pahhi Catêjê 4.1-7
Pê Pahpãm jarkwa to hahkre catêjê intuw atajê nõ hikwa tuw, ne jũ mã ahna caku pê ty. Mã ma hĩxi Erixêw wỳr cator. Ne cute cumã amji jarẽn to:
— Por pê ipjê pê amã hàpên catê ata ramã ihtyc. Ne cumã Pahpãm kĩn na, amã hahkre pej. Pê jũm ita to new catia to cati, ne ahnaa ihtyc, mã ramã ina ahwỳ, ite cumã ipjê te to new ata jahpan xà na ijàmjõr prãmte. Ne ampo to wa cumã amgõ? Na quê ha ma ipê ikra xũmre pijakrut itajê japrô, ne amji mã me tocumã hàpên catêjê na rohnỳtti mã — hajỹr.
Mã Erixêw cumã:
— Jũ mã wa ha ajte ato? Ampo mã gũrkwa kam amã? — hane.
Mã impijapit ita cumã:
— Ipê ampo hamreare, ne imã ampo to impê xà na incjên xà pyxit peaj ne xa — hajỹr.
Mã Erixêw cumã:
— Hã, ca ha tẽ ne me acahi na amehkrĩ atajê pê ampo to impê xà run xà cunea incwa, ne amcro nõ na hacpỹa mã me cumã hõr na me cumã harẽn hiahpuro. Ne gũrkwa mãto acjêj pa, ne amji na to hihê. Ne me hàmrun xà atajê cunea kam ampo to impê xà pyxit ita jaxwỳ, quê ha amjia kôt hipêr amji to hipu to mõ, ne ihcunea to hipu partu, quê ha to hipu pa, me ajkaam incrà — hane.
Mã ma tẽ ne cute mehkra mãn. Mã cute cumã me hàmrun xà to cuprõn, mã cute to hipu partu. Ne ramã me hàmrun xà jamre, me ajkaam mã ampo to impê xà jamre.
Mã ma hacpỹ mã Erixêw wỳr tẽ, ne apu cumã harẽ, mã cumã:
— Hã, ca ha tẽ ne ampo to impê xà ata to ihpore na ahpa, ne ihpore to ate new ata jahpan xà na amgõ. Quê ha cormã ihpore cahhur ata me amã ahtwỳ. Ne pom quê ha ihpore cahhur ahtwỳ ita, quê ha ihtỳj akra me, ate amji to me apijapar na me atehcajpa — hane.
Mã cahãj pijapit ita te harkwa kôtton partu, ne ihkên pê amji pytàr.