7
Pê Pahpãm Paro mã ihkrã tỳj jahpan xà na, cute amji pupun xà kêanre gõ
Me Cator Xà 7.1-24
Mã Pahpãm te hipêr Mojxe mã ihcakôc ne cumã:
— Hacpỹa mã Paro wỳr me amji jaxà ne cumã me ijarẽ. Quê ha ihtỳj meikwỳ pê Ixaher catêjê to tojnõ, quê ha me cato. Ne quê ihhêaj to Paro me acukij to: “Jũ mã wa ha ajte, ne me Apãm Cati te me akujahêc xà ita na me gahkre pej?” hane, me ajkaam quê ha Arãw pjê kam pĩ cajrer ita mẽ, quê ha Paro kam mare mã cagã na amji jahkre — hajỹr.
Mã ma Paro wỳr Mojxe me Arãw te amji jaxàr ata caxuw ri, pĩ te cagã na amji jahkre. Mã Paro te me hũxy xi catêjê to cuprõn, mã hanea ne cute me cagã ton. Mã Mojxe me Arãw te cagã ton ata te me cupê hõ cagã atajê cunea pin par.
Mã Paro te hõmpun cakrô, nee cute mempar nare. Ne amjia kôt ihkrã tỳj mã hàr, na ri ma amempar caca. Ne nee cute hõ pjê pê, Ixaher catêjê cator na me hamãr nare.
Mã Pahpãm amji mã:
— Mã ajte Ejit catêjê itajê nee amji mã me icupa nare, ne ite amji mã me ampo ton atajê pit cupa to me ipa. Ne ampo itajê pê Nir jõ cô me, ampo jarare me, ampo pry. Ne me cumã ampo itajê pê me hõ pahpãm. Na wa ha me cumã ampo itajê pê pahpãm nare na to ajpẽ, ne toa mehkên mã me cumẽ — hane.
Mã Pahpãm te ma amcro nõ jõ apẽ nõ na Mojxe me Arãw kujahêc, Nir jõ cô tohkà wỳr. Mã hanea ne Paro curi cator. Mã kam mare mã Arãw te hõ pĩ to cô cakwĩn, mã cô te me caprô na amji jahkre. Mã apu tep tyc partu. Ne jũ wỳr quê jũm cô ata kwỳ to ikõ. Ne ampo itajê cunea te cama Paro mã ihkrã to ihtỳj cati to cator. Cwỳrjapê ri Pahpãm te cumã cute amji pupun xà kêanre atajê kujahêc.