46
Pê Pahpãm Ixaher to hàhtôa na cumã hũjahkre
Kam To Ihtẽm Xà 46.1-7, 28-33; 47.1-11
Ne ma Ixaher ita hàhcukrêj me, hõ pryti me, mehkra cunea to mõ, ne ma pry cahti ri Pêxerpa jõ krĩ xa ata wỳr me mõ, curi me hõt prãmte, ne me cator. Mã caxwa mã cute ampo pry ita curan, ne cute to Pahpãm kam hapac xà caxuw to caxàr.
Mã caxwa ri Pahpãm te Ixaher mã ihcakôc, ne cumã:
— Ipê gõ Pahhiti, ne ipê apãm Pãm, na ca ha nee apu Ejit jõ pjê wỳr amõr xà ita cupa nare. Ampo na? Wa ha ato gàhtôa to gàhtô, ne jũ caxuw hacpỹa ne Canãn jõ pjê wỳr ajpên me atàmxwỳ tàmxwỳjê to amji jaxà — hajỹr.
Mã me ahna apẽ mã ma me mõ, Ejit jõ pjê wỳr. Ne ramã me hàhtêp, mã Ixaher te amji cumam Juta kujahêc, quê Joje mã ramã hỹrmã hàhtêp to mõr na harẽ. Mã tẽ ne Joje wỳr cator, ne cute cumã hũm jarẽn. Mã Joje jũpar, ne cute hõ cawrô na kujti to hàhcuprõn, ne ma cute hũm cajpar prãmte tẽ. Ne cute ihcajpar, ne me ajpẽn pỳn, ne ame ajpẽn kam me amrãhti, ne cute me ajpẽn kam mencwỳr ita krỹnre nare.
Mã Ixaher pê hũm ata te cumã harkwa to:
— Hamre, wa ha itỳj ato ijapac xà nare kam ty. Ampo na? Wa ite atĩar na akuc pupun, ne hanea ne apeaj na apupun, na wa itỳj ita caxuw ityc to prãm — hajỹr.
Mã Joje te mehkjêjê mã:
— Hã, wa ha ma tẽ, ne Paro mã ramã me acator na me garẽ, ne hanea ne me apê carà cahàcti jamãr catêjê na cumã me garẽ. Quê ha ihtỳj põ ita kam me gàhhuc na me gamã, ca ha kam me ahtwỳ — hajỹr.
Ne ma tẽ ne cator, ne cute Paro mã me harẽn, ne cute mehkjêjê to xĩc ne cumã me hahkre. Jirô pê mã ri Joje te hũm japrôr ne ma Paro wỳr to mõ, mã cute Pahpãm mã Paro cajrẽn to impejti. Mã Paro te Ejit jõ pjê kam me hàhhuc na me cumã harkwa, mã me hàhhuc. Hamre.