Cute Me To Ihhimpej Xà Jõ Kàhhôc
MOJXE
Te Me To Ihhimpej Xà
Ỹhỹ, ihkàhhôc te xĩc kam ri, Mojxe te Canãn jõ pjê mã me hàr xà, ne hipêr cute me cumã cute me hapackre xà cunea jarẽn. Cwỳrjapê ri ihkàhhôc ita japrỳ te Cute Me To Ihhimpej Xà Jõ Kàhhôc (Cute Me To Ihhimpej Xà).
6
Hipêr cute me to ihhimpej xà
Cute Me To Ihhimpej Xà 6.4-16
Ne pê Mojxe hipêr Ixaher catêjê to ihhimpej to:
— Ixaher catêjê, me ikampa, Pahpãm pê ri me pajõ Pahhiti, ne taa mã ri pyxit peaj ne cupê Pahpãm. Cwỳrjapê cu ha me pahna cuhkõnre cunea me, me pahcaxwỳn cunea me, me pahcarôt cunea to, quê ha me pamã ihkĩn, ne to pit mã amji kam me pajapac to me papa. Ne nee me Pahpãm ràn xà na, ame amji mã ampo kĩn nare. Ca ha atỳj, cute me acaxuw imã ampo na harkwa, wa ite me amã harẽn atajê to me amji japackre. Ca ha atỳj me pahkra mã harẽn xà itajê to me harẽ, ne me cumã to hahkre, ne hanea ne ikre kam me cumã to awjarẽ, ne ca ha hanea ne põ pê ame apa xà ata kam, atỳj me cumã awjarẽ. Ne caxwa ri ca ha hanea ne me gikwa xà wỳr amji mã me harẽ, ne hanea ne iràrà na me akrĩ pê amji mã me harkwa ita to awjarẽ.
— Pê Pahpãm me aquêtjê pê Aprãw me, Ixac me, Jaco mã pjê ita to awjahkrea na, quê ha ihtỳj ita caxuw hỹrmã me ato mõ. Ne me amã, por pê ca nee me krĩ catia ton nare atajê gõ, ne ramã kam me amã ampo pejti te hipu hiahpuro. Quê ha me amã ate me kwa kwỳn nare atajê gõ, ne me amã me ate me pĩxô pàr kre nare atajê gõ, ca ha me ku ne me to garte. Ata caxuw ca ha Pahpãm te, por Ejit jõ pjê kam ate me amji pupun xà kêanre, mã cute ihpĩn me ato cator na, ca ha atỳj me to amji japackre.
— Ne ame garte jirô pê, ca ha harkwa kôt ame apa, ne cumã pit mã me apê. Ne nee ca ame pahpãm cahàc krekà atajê kĩn nare. Ampo na? Ca ha ate ame pahpãm cahàc krekà atajê kĩn, ne ihkôt ame amji kam gapac, ne me Pahpãm tĩar ita mã hikran na, quê ha hanea ne me Pahpãm me amã hikra. Ne ame akam incryac to incryc, ne ame ato kêanre ne. Ca ha ampo kên cunea kam me amji pupun xà kêanre atajê to ame amji pupu, ne kaam me gamre. Cupate ca ha Pahpãam kôt pit mã me apa, ne nee pahpãm cahàc krekà to hipêr me amji japackre nare — hane.