15
Pahpãm cahê na mehkrĩ catêjê jõ increr
1 Pahhiti, apê me ijõ Pahpãm!
Mẽr itajê cunea jipôc ri, jũmjê mã ca ha garkwa to:
“Ajpên ijũrkwa wỳr me mõ, ne icahê na ame apa”? hane.
Ne jũmjê mã ca ha garkwa to:
“Ajpên ijõ hàpkàjti pê Xijãw ata na me api,
ne kam me akrĩ, ne ito me amji kampa”? hane.
2 Ne cute hajỹr he,
quê ha jũm ihcunea na catyyt kam ipa,
ne hãn ne ihcunea na akam hapac to ipa,
ne ampo pej pit ton to ipa,
ne ampeaj kam caxwãm catia mã, to ihcakôc to ipa ata,
quê ha ma amã axà.
3 Ne hanea ne nee amehkwỳ kôt harẽn hêj xi xà atajê jarẽn nare,
ne nee hanea ne mehkwỳ kên mã me irẽn prãm nare,
ne nee jũmjê jarẽn kên cràn to ipa nare ata,
quê ha ma amã axà.
4 Ỹhỹ ijõ Pahhiti, pom ca ha ma apu jũm kên curê ata,
quê ha hanea ne ma jũm acuxà, apu jũm kên ata curê.
Ne hanea ne, ihtỳj quêt cumã ihcunea na,
catyt kam cute me apar catêjê atajê te amji mã acupahti xà.
Ne quê ha jũm mã cute ampo na, amji to hũjahkre xà ata kam,
ihkên mã hàr cakrô,
ihtỳj cormã cute ahna cumã amji ton xà ata na to,
ata quê ha amã axà.
5 Ne hanea ne cute me cumã ampo jõr atajê,
quê ha hacpỹ ne cute hõr xà ata na,
taa pit cwa, ne nee hipy kam ihkwỳ mẽn nare.
Ne hanea ne, quê jũm cumã,
cute jũm pejti ata kôt harẽn kêanre to prãmte, cumã ampo gõ,
quê ha nee ahna amji caxàr ne ipyr,
ne hahpan xà na jũm pejti ata kên mã mẽn nare.
Quê ha ma apu ampo jõr xà ata caca.
Ỹhỹ ijõ Pahhiti, he cute me hajỹr catêjê,
quê ha nee akrac ri ampo ihcaxun nare.
Ne quê ha quêt catyt kam acahê na ipa rohnỳtti mã.