14
Me to ihhimpej catê Xãnxã
Me To Ihhimpej Catêjê 14.5-6
Ne pê Gitõ ty jirô pê mã, pê hipêr Ixaher catêjê Pahpãm to amji pê me hapac kêt, ne me cumã hikra. Cwỳrjapê pê Pahpãm me curê xwỳn pê Piritew catêjê te Ixaher catêjê jõ pjê to ihhimpej na me to tojnõ, mãr quê ha me taa caku jàhtôa kam me to ihhimpej.
Ne ajco amji to me curê xwỳn xà ata jõ amcro kam pê Xãnxã pê Ixaher catêjê jõ pahhi, ne me to ihhimpej ita to caku to winti. Ne ajco Piritew catêjê jàhtôa ne ihcura. Na pê Pahpãm me caxuw mehcunea jirôa pê hĩ kam cumã carôt tỳj catia ne cugõ.
5 Pê amcro nõ na Xãnxã hũm me inxi me krĩ nõ japrỳ te Timna wỳr me mõ. Pê me mõr xà kôt me pĩxô intepre amji cwỳrpê me hõmpun to mõ. Mã hamre, ihprõt pê hỹrmã rop cahàc xãm tuwti nõ kam intoj.
6 Mã Pahpãm Carõ Pejti te Xãnxã mã carôt catia ne hõr. Na ri Xãnxã te hũhkraa to rop cati ata curan.