45
Pê Joje mehkjêjê mã amji jarẽ
Kam To Ihtẽm Xà 45.1-28
Mã Joje te hũcanãr nare na amji cajpẽr, ne mehkjêjê intête, cute me cuprõn atajê cunea cator, mã mehkjêjê pit jàhhuc. Mã apu amrã ne cute mehkjêjê mã:
— He ipê Joje — hajỹr. Mã Joje cupate mehkjêjê aracri amehcuhhê. Mã hipêr me cumã:
— Ipê Joje, ipê, por pê ca me atõ to ihpore na me ahpa ata wa. Pê Pahpãm mam me acumam ikujate, mãr wa me ato me atyc xà jahpa. Na ca ha me pra, ne me pajõ inxũ mã me ijarẽ — hane. Ne cute Pẽnjamĩ pỳn, ne ihkôt mehkjêjê japỳn par.
Mã Paro te Ixaher pê Joje pãm na harẽn par, ne cute haprôr na mẽn, quê amji wỳr haprô quê cahê na ihkrĩ. Mã Joje te me cumã amji jarẽn jirô pê mã ri, hũm mã cute ampo kĩn xà jõr xà atajê kujahêc.
Pê Ixaher mehkra mea mã Ejit jõ pjê wỳr me antuw
Mã mehkjêjê te me amji jacjên, Canãn jõ pjê wỳr, ne cute me hũm pê Ixaher ata mã Joje tĩar na me harẽn. Ne hanea ne cupê Ejit jõ pjê jõ pahhi na me cumã harẽn. Mã nee hũm te me hũjarẽn xà ita to amji mã hajỹr nare, ne nee ajmãr hũpar nare, ne ihkrã pictor tu. Ne cute Joje te ampo kĩn xà te cawrô jõ kujti to hipu tu na hõmpun, ne hacpỹa mã amji krã kam hapac. Ne cute amji mã harkwa to:
— Xãmte cormã ikra pê Joje tĩar na ipa, na wa ha ityc xwỳjrea na itỳj hõmpu — hajỹr.